പാരീസിന്റെ രക്ഷകന് പാരീസ്: ചാമ്ബ്യന്സ് ലീഗ് ഫുട്ബോളില് ജര്മന് ക്ലബ് ആര്.ബി. ലീപ്സിങ്ങിനെതിരേ ഫ്രഞ്ച് ടീം പാരീസ് സെയിന്റ് ജെര്മെയ്നു തകര്പ്പന് ജയം. പാരീസിലെ സ്വന്തം തട്ടകത്തില് നടന്ന എ ഗ്രൂപ്പ് മത്സരത്തില് 32 നാണ് അവരുടെ ജയം. ക്ലബ് ബ്രൂഗിനെ 50 ത്തിനു തകര്ത്ത് മാഞ്ചസ്റ്റര് സിറ്റിയും ഗ്രൂപ്പില് തകര്പ്പന് ജയം കുറിച്ചു. ലീഗില് തുടര്ച്ചയായ രണ്ടാം മത്സരത്തിലും സൂപ്പര് താരം ലയണല് മെസി പി.എസ്.ജിക്കു വേണ്ടി ഗോളടിച്ചു. മെസി ഇരട്ട ഗോളുകളടിച്ച മത്സരത്തില് കളം നിറഞ്ഞു കളിച്ച കിലിയന് എംബാപ്പെ അവസാന നിമിഷം പെനാല്റ്റി പാഴാക്കി. മത്സരത്തിന്റെ ഒമ്ബതാം മിനിറ്റില് എംബാപ്പെയിലൂടെ പി.എസ്.ജിയാണ് ആദ്യം മുന്നിലെത്തിയത്. പ്രതിരോധത്തില് മെസി തിരിച്ചു പിടിച്ച പന്തില്നിന്ന് ആരംഭിച്ച പ്രത്യാക്രമണത്തില് ജൂലിയന് ഡ്രാക്സ്ലറുടെ പാസില്നിന്നാണ് എംബാപ്പെ ഗോളടിച്ചത്. കൂടുതല് സമയം പന്ത് കൈവശം വച്ചത് പാരീസ് ആണെങ്കിലും പലപ്പോഴും അവസരങ്ങള് തുറക്കാന് ജര്മന്ക്ല ബിനായി. 28ാം മിനിറ്റില് എയ്ഞ്ചലീന്യോ നല്കിയ പാസില്നിന്ന് ആന്ദ്ര സില്വ സമനില ഗോളടിച്ചു. ഒന്നാം പകുതിയില് പാരീസിനെ സമ്മര്ദത്തിലാക്കാന് ലീപ്സിങിനായി. രണ്ടാം പകുതിയിലും മികച്ച രീതിയില് ജര്മന്ക്ല ബ് കളിച്ചു. എയ്ഞ്ചലീഞ്ഞോ ഒരിക്കല് കൂടി അവസരം ഒരുക്കിയപ്പോള് നോര്ഡി മുകിയെല 57 ാം മിനിറ്റില് ജര്മന്ക്ല ബിനെ പാരീസില് മുന്നിലെത്തിച്ചു. പത്ത് മിനിറ്റിനുള്ളില് ലയണല് മെസി പാരീസിന്റെ രക്ഷയ്ക്കെത്തി. പ്രതിരോധക്കാരില്നിന്നു പന്ത് തട്ടിയെടുത്ത എംബാപ്പെ മെസിക്ക് മറിച്ചു നല്കി. ഗോള് കീപ്പര് പീറ്റര് ഗുലാച്ചി മുന്നില് നില്ക്കേ മെസി ഗോളടിച്ചു. പന്ത് പോസ്റ്റില് തട്ടി മടങ്ങിയെങ്കിലും ഓടിയെത്തിയ മെസി തന്നെ പന്ത് വലയിലാക്കി. 74 ാം മിനിറ്റില് എംബാപ്പെയെ ബോക്സില് മുഹമ്മദ് സിമാകന് വീഴ്ത്തിയതോടെ പി.എസ്.ജിക്ക് പെനാല്റ്റി ലഭിച്ചു. കിക്കെടുക്കാന് എംബാപ്പെ മെസിയെ ക്ഷണിച്ചു. മെസിയുടെ പനേങ്ക കിക്ക് ഗുലാച്ചിയെ കാഴ്ചക്കാരനാക്കി. ജര്മന്ക്ല ബ് തിരിച്ചടിക്കന് ശ്രമിച്ചെങ്കിലും ഫലം കണ്ടില്ല. ഇഞ്ചുറി ടൈമില് അഷ്റഫ് ഹകീമിയെ ജോസ്കോ ബോക്സില് വീഴ്ത്തിയതിന് പാരീസിന് വാറിലൂടെ പെനാല്റ്റി ലഭിച്ചു. ഹാട്രിക്കിന് അരികിലായിരുന്നെങ്കിലും മെസി കിക്കെടുത്തില്ല. എംബാപ്പെയുടെ കിക്ക്് ബാറിനു മുകളിലൂടെ പറന്നു. ജയത്തോടെ മൂന്ന് കളികളില്നിന്ന് ഏഴ് പോയിന്റുമായി ഒന്നാമതെത്താന് പാരീസിനിനായി. ഡി ഗ്രൂപ്പില് യുക്രൈനിലെ ഷാക്തര് ഡോണറ്റ്ക്സിനെ അവരുടെ തട്ടകത്തില് നേരിട്ട റയാല് മാഡ്രിഡ് 50 ത്തിനു ജയിച്ചു. രണ്ടു സീസണിനു മുമ്ബ് ചാമ്ബ്യന്സ് ലീഗില് ഷാക്തറിനെതിരേ ഗ്രൂപ്പ് ഘട്ടത്തില് രണ്ടു മത്സരങ്ങളും തോറ്റ നാണക്കേടിന് റയാല് പകരം വീട്ടി. ഒളിമ്ബിക്സി സ്റ്റേഡിയത്തിലാണു കാര്ലോ ആഞ്ചലോട്ടിയുടെ ടീം ഗോളടിച്ചു കൂട്ടിയത്. എല്ലാ നിലയ്ക്കും മുന്നിട്ട്നിന്ന റയാല് 28 ഷോട്ടുകള് ഉതിര്ത്തു. മത്സരത്തില് ആദ്യ 36 മിനിറ്റുകള് ഗോള് വഴങ്ങാതെ പിടിച്ചു നില്ക്കാന് യുെൈക്രന്ക്ല ബിനായി. 37 മിനിറ്റില് സ്വന്തം താരത്തിന്റെ അബദ്ധം വിനയായി. സെല്ഫ് ഗോള് വഴങ്ങിയ സെര്ഹി ക്രവസ്റ്റോവ് മാഡ്രിഡിന് ആദ്യ ഗോള് സമ്മാനിച്ചു. ഒന്നാം പകുതി 10 നു അവസാനിച്ചെങ്കിലും രണ്ടാം പകുതിയില് റയാലിന്റെ താണ്ഡവം കണ്ടു. 51 മിനിറ്റില് ലൂക്ക മോഡ്രിച്ച് നല്കിയ പാസില്നിന്നു വിനീഷ്യസ് ജൂനിയര് റയാലിന് രണ്ടാം ഗോള് സമ്മാനിച്ചു. നാലു മിനിറ്റിനുള്ളില് തന്റെ രണ്ടാം ഗോളും നേടിയ വിനീഷ്യസ് റയാലിന്റെ ഗോള് മൂന്നാക്കി. ഇത്തവണ കാരീം ബെന്സൈമയായിയിരുന്നു ഗോളിന് വഴിയൊരുക്കിയത്. 64 മിനിറ്റില് റോഡ്രിഗോയുടെ ഗോളിന് അവസരം ഒരുക്കുക കൂടി ചെയ്തു വിനീഷ്യസ്. ഇതോടെ 40 ത്തിന്റെ മികച്ച മുന്തൂക്കം റയാലിന് ലഭിച്ചു. 91 ാം മിനിറ്റില് റ്റില് അസന്സിയോയുടെ പാസില്നിന്നു ബെന്സൈമയും ലക്ഷ്യം കണ്ടു, ഗോള് ഈ ഗോളോടെ റയാലിന്റെ ചരിത്രത്തിലെ ഏറ്റവും വലിയ നാലാമത്തെ ഗോള് വേട്ടക്കാരാനാകാന് ഫ്രഞ്ച് താരത്തിനായി. ചാമ്ബ്യന്സ് ലീഗില് ഷെരീഫിന് എതിരായ അപ്രതീക്ഷിത തോല്വിയില്നിന്ന് മോചനം നേടാന് വമ്ബന് ജയത്തോടെ റയാലിനായി. ബി ഗ്രൂപ്പിലെ തകര്പ്പന് മത്സരത്തില് അത്ലറ്റിക്കോ മാഡ്രിഡിനെ ലിവര്പൂള് 32 നു തോല്പ്പിച്ചു. മാഡ്രിഡിലെ വാന്ഡ മെട്രോപൊളിറ്റന് സ്റ്റേഡിയത്തില് നടന്ന മത്സരം ആവേശവും നാടകീയതും നിറഞ്ഞു. എട്ടാം മിനിറ്റില് തന്നെ മുഹമ്മദ് സലയിലൂടെ ലിവര്പൂള് മുന്നിലെത്തി. 13ാം മിനിറ്റില് നാബി കീറ്റയിലൂടെ ലീഡ്് ഇരട്ടിയുമാക്കി. ഇടത് വിങ്ങില്നിന്ന് കയറി വന്ന് അത്ലറ്റിക്കോ മാഡ്രിഡിന്റെ മൂന്ന് ഡിഫന്ഡേഴ്സിനെ ഡ്രിബിള് ചെയ്ത് മാറ്റി സലാ തൊടുത്ത ഷോട്ട് വലയിലെത്തി. പിന്നാലെയാണു നാബി പെനാല്റ്റി ബോക്സിന് പുറത്ത്നിന്ന് ഇടം കാലന് വോളിയിലൂടെ ഗോളടിച്ചു. ഡീഗോ സിമിയോണിയുടെ ടീം തിരിച്ചടിച്ചു. 20ാം മിനിറ്റില് ലെമാറിന്റെ കോര്ണര് ലൈന് പിടിച്ചുള്ള ബോക്സിലേക്കുള്ള മനോഹര റണ് ലിവര്പൂള് ഡിഫന്സിനെ വിറപ്പിച്ചു. ആ നീക്കത്തില് പിറന്ന അവസരത്തില്നിന്ന് കൊകെയുടെ ഗോള് മുഖത്തേക്കുള്ള ഷോട്ട് അന്റോയിന് ഗ്രീസ്മാന് വലയിലേക്കെത്തിച്ചു. 34ാം മിനിറ്റില് വീണ്ടും ഗ്രീസ്മന്റെ വക ഗോള്. ഇത്തവണ ജാവോ ഫെലിക്സിന്റെ മാജിക്ക് കാലുകള് ആണ് ഗ്രീസ്മന്റെ രണ്ടാം ഗോള് ഒരുക്കി നല്കിയത്. കളി അത്ലറ്റിക്കോ മാഡ്രിഡിന് അനുകൂലമായെന്നു തോന്നിയ 52ാം മിനിറ്റില് ഗ്രീസ്മന് ചുവപ്പ് കാര്ഡ് കണ്ടു മടങ്ങി. റോബര്ട്ടോ ഫിര്മീനോയ്ക്കെതിരേ ഹൈഫീറ്റ് ഫൗളിനായിരുന്നു ഗ്രീസ്മാന് ചുവപ്പ് കണ്ടത്. അത്ലറ്റിക്കോ മാഡ്രിഡ് 10 പേരായി ചുരുങ്ങിയ ശേഷം കളി ലിവര്പൂളിന്റെ നിയന്ത്രണത്തിലായി. 76ാം മിനിറ്റില് ഒരു പെനാല്റ്റി ലിവര്പൂളിന് ലീഡ് തിരിച്ചു നല്കി. സലാക്ക് ഒട്ടും പിഴച്ചില്ല. ഗോള് ലിവര്പൂളിന്റെ ജയം ഉറപ്പിക്കുകയും ചെയ്തു. മൂന്ന് മത്സരങ്ങളില്നിന്ന് ഒന്പത്് പോയിന്റുമായി ലിവര്പൂള് ഗ്രൂപ്പില് ഒന്നാമതാണ്. അത്ലറ്റിക്കോ മാഡ്രിഡിന് നാലു പോയിന്റാണ്. ലിവര്പൂളിനോട് തോറ്റ ശേഷം അത്ലറ്റിക്കോ മാഡ്രിഡ് കോച്ച് ഡീഗോ സിമിയോണി ലിവര്പൂള് കോച്ച് യുര്ഗന് ക്ലോപ്പിന് ഹസ്തദാനം നല്കാതെ പോയിരുന്നു. അസംതൃപ്തനായ അദ്ദേഹം ടച്ച് ലൈനില് വച്ച് രോഷാകുലനാവുകയും ചെയ്തു. സ്മിയോണി ചെയ്തത് ഒട്ടും ശരിയായില്ല എന്ന് ക്ലോപ്പ് പറഞ്ഞു. സാമാന്യമര്യാദ ആണ് ഇതൊക്കെ എന്ന് ക്ലോപ്പ് പറഞ്ഞു. കൈ നല്കാതെ കളംവിട്ടത് ക്ലോപ്പിനോടുള്ള ബഹുമാനക്കുറവ് കൊണ്ടല്ലെന്നു സിമിയോണി പറഞ്ഞു. മത്സരശേഷം കൈ കൊടുക്കുന്നത് ഒന്നും വലിയ കാര്യമല്ല എന്ന് സിമിയോണി പറഞ്ഞു. ജയിച്ചാലും തോറ്റാലും ഹസ്തദാനം കൊണ്ട് ആര്ക്കും ഗുണം ഉണ്ടാകില്ല എന്നും സിമിയോണി പറഞ്ഞു.